CELEX: 62011CN0065
Language: mt
Date: 2011-02-15 00:00:00
Title: Kawża C-65/11: Rikors ippreżentat fil- 15 ta’ Frar 2011 — Il-Kummissjoni Ewropea vs Ir-Renju tal-Pajjiżi l-Baxxi

30.4.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 130/10
            
         Rikors ippreżentat fil-15 ta’ Frar 2011 — Il-Kummissjoni Ewropea vs Ir-Renju tal-Pajjiżi l-Baxxi
   (Kawża C-65/11)
   2011/C 130/19
   Lingwa tal-kawża: l-Olandiż
   
      Partijiet
   
   
      Rikorrenti: Il-Kummissjoni Ewropea (rappreżentanti: A. Nijenhuis u D. Triantafyllou, aġenti)
   
      Konvenut: Ir-Renju tal-Pajjiżi l-Baxxi
   
      Talbiet
   
   Il-Kummissjoni titlob li l-Qorti tal-Ġustizzja tal-Unjoni Ewropea jogħġobha:
   
               —
            
            
               tikkonstata li, billi ma kkonsultax il-Kumitat tal-VAT u billi awtorizza li persuni mhux taxxabbli jaderixxu ma’ unità fiskali, kif jirriżulta mid-deċiżjoni Nru VB91/347, tat-18 ta’ Frar 1991, ir-Renju tal-Pajjiżi l-Baxxi naqas milli jwettaq l-obbligi tiegħu taħt l-Artikoli 9 u 11 tad-Direttiva tal-Kunsill 2006/112/KE (1), tat-28 ta’ Novembru 2006, dwar is-sistema komuni ta’ taxxa fuq il-valur miżjud;
            
         
               —
            
            
               tikkundanna lir-Renju tal-Pajjiżi l-Baxxi għall-ispejjeż.
            
         
      Motivi u argumenti prinċipali
   
   L-Artikolu 9(1) tad-Direttiva 2006/112/KE jipprovdi li “persuna taxxabbli” għandha tfisser kull persuna li, b’mod indipendenti, twettaq fi kwalunkwe post kwalunkwe attività ekonomika, ikun x’ikunu l-iskop jew ir-riżultati ta’ dik l-attività. L-Artikolu 11 tad-Direttiva tal-VAT jipprovdi li wara konsultazzjoni mal-Kumitat Konsultattiv tat-taxxa fuq il-valur miżjud (“Kumitat tal-VAT”), kull Stat Membru jista’ jikkunsidra bħala persuna taxxabbli waħedha kwalunkwe persuni stabbiliti fit-territorju ta’ dak l-Istat Membru li, filwaqt li huma indipendenti legalment, ikollhom x’jaqsmu mill-qrib ma’ xulxin b’rabtiet finanzjarji, ekonomiċi u organizzattivi.
   Skont il-Kummissjoni, il-Pajjiżi Baxxi naqsu milli jwetttqu l-obbligi tagħhom taħt l-Artikoli 9 u 11 tad-Direttiva 2006/112/KE billi awtorizzaw li persuni mhux taxxabbli jaderixxu ma’ unità fiskali. Minbarra dan, billi ma kkonsultawx il-Kumitat tal-VAT, il-Pajjiżi l-Baxxi ma osservawx l-Artikolu 11tad-Direttiva VAT.
   
      (1)  ĠU L 347, p. 1